આ અંગે જિલ્લા પંચાયતના શિક્ષણ સમિતિના ચેરમેન અને કોંગ્રેસ પ્રમુખ મણીભાઇ પટેલે એક વાતચિતમાં જણાવ્યુ હતુ કે કોંગ્રેસના નારાજ સદસ્યોને મનાવી લેવામાં આવશે. જો જરૂર પડશે તો તમામ સમિતિઓની રચનામાં ફેર બદલ પણ કરાશે. પરંતુ પાર્ટી વિરૂધ્ધ ગેર વ્યાજબી નિવેદનો કે શિસ્તનો ભંગ કરાશે તો તેવા સદસ્યો વિરૂધ્ધ શિક્ષાત્મક કાર્યવાહી કરવામાં આવશે. તો બીજી તરફ જિલ્લા પંચાયતમાં નવ નિયુકત મહિલા પ્રમુખ રતનબેન સુતરીયા પણ પોતાની ખુરશી બચાવવા માટે જિલ્લાના કોંગ્રેસ અગ્રણીઓ તથા તેમની તરફેણમાં રહેલા કોંગ્રેસના જિલ્લા પંચાયતના સદસ્યો સાથે બેઠકોનો દોર શરૂ કરી દીધો છે.